Ie toga

Ie toga (sam. ʻie tōga), dar žinomas kaip Samoa demblys – Samoa salose paplitusi tekstilės tradicija, ypač plonas pintas demblys, gaminamas iš pandano pluošto ir turintis svarbią kultūrinę vertę.Meleisea, Malama (1987). The Making of Modern Samoa. University of the South Pacific. ISBN 982-02-0031-8. Samoa valstybėje išlikusi šių demblių pynimo tradicija UNESCO 2019 m. buvo paskelbta kaip nematerialusis pasaulio paveldas.'Ie Samoa, fine mat and its cultural value

ʻIe tōga samojiečių kalba reiškia „prabangus, kokybiškas audinys“, ir šis terminas dažniausiai naudojamas apibrėžti moterų pagamintus daiktus, skirtus ceremoninėms reikmėms. Jo priešingybė yra ʻie oloa, vyrų gaminami daiktai. Dėl panašaus žodžių skambesio kartais terminas neteisingai verčiamas kaip „Tongos demblys“. 

Tongiečių kalba šie dembliai vadinami kie tōʻonga, taip pat kie Haʻamoa („Samoa demblys“), kie hingoa („įvardintas demblys“), nes dauguma vertingų Samoa demblių turi pavadinimus.

 Aprašymas 
Demblių gamybos tradiciją legendos sieja su Fiti Uta kaimu Samoa salyno rytuose. Pasakojama istorija, kaip tris samojiečius pagavo Tongos kariai. Kadangi jie ryšėjo demblius, Tui Tonga, sužavėtas jų grožio, dovanojo jiems laisvę. Nuo tada Samoa dembliai tapo populiaria preke ir duoklės forma Vakarų Polinezijoje.Serge Tcherkezoff, « La valeur immatérielle des nattes fines de Samoa : une monnaie au sens maussien », Journal de la Société des Océanistes,‎ 2013, p. 43-62

Samoa demblys yra iš rankomis pinto pandano pluošto, o pakraščiuose turi įaustas raudonas paukščio plunksnas ir paliktus kutus. Jis beveik niekada nenaudojamas buityje, tačiau turi labai svarbią kultūrinę vertę kaip samojiečių etiketo (Faʻa Sāmoa) dalis. Šie dembliai dovanojami, jais keičiamasi svarbiausių ceremonijų metu: per vestuves ir laidotuves, iniciacijas, pastačius namą ar bažnyčią. Taip stiprinami šeimos ir bendruomenės ryšiai ʻaiga. Kiekvienoje šeimoje jie vertinami ir perduodami iš kartos į kartą. Vertinamas jų plonumas, baltumas, blizgesys ir istorinė vertė.Fairbairn-Dunlop, Peggy (1998). Tamaitai Samoa. University of the South Pacific. p. 187. ISBN 982-02-0137-3. 

Specialių ceremonijų metu dembliai gali būti naudojami apsijuosti liemenį. Pavyzdžiui, karo nugalėtojas ryši demblį, vadinamą 'ie o le mālō. Kuomet žmogus žūsta jūroje ir neturima jo kūno, demblys laidojamas vietoj jo.

Demblio gamyba užtrunka ištisus mėnesius, kartais metus ir reikalauja labai daug rankų darbo. Geriausi dembliai gaminami iš ilgalapio pandano lapų (lauʻie). Prastesniems naudojamos kitos pandano rūšys (laufala). Lapai nuskinami, verdami, o tada lupama jų žievė, kuri ir sudaro pluoštą. Ši žievė surišama į pynes ir ilgai mirkoma jūros vandenyje. Tada džiovinama saulėje, valoma peiliu ir dar kartą džiovinama susukta į ritinėlius. Taip gaunamas ypač plonas, popieriaus storumo pluoštas.

Žievės atraižos peiliu suplėšomos į siaurus ruoželius, taip pagaminant siūlus. Galiausiai šie yra rankomis pinami. Šį darbą moterys atlieka grupėmis, sėdėdamos specialiai tam skirtuose pynimo namuose (fale lalaga). Baigus pinti demblius, bendruomenėje dažnai organizuojamos šventės, kurių metu pynėjos demonstruoja savo dirbinius.

 Susiję pasaulio paveldo tradicijos 
 Nokenas, tradicinis pintas Papua krepšys (2012, , reikalingas apsaugos)
 Ugandos medžio žievės audiniai (2015, )
 Pynimas Lenkijoje (2025, )

 Išnašos 

Kategorija:Samoa
Kategorija:Tekstilė
Kategorija:Nematerialusis pasaulio paveldo sąrašas
Kategorija:Polinezijos kultūra